Projektni zadatak
Tehnički konsultanti za sprovođenje monitoringa 
Naziv programa: 	Program za podsticanje inovacija u funkciji energetske efikasnosti u industriji za 2024. godinu
Implementaciono tijelo: 	Fond za inovacije Crne Gore

1. UVOD
Fond za inovacije Crne Gore sprovodi Program za podsticanje inovacija u funkciji energetske efikasnosti u industriji za 2024.  godinu, a koji je namijenjen mikro, malim i srednjim preduzećima iz sektora prerađivačke industrije. Program je iniciran je u okviru međuresorne saradnje Ministarstva ekonomskog razvoja, Ministarstva prosvjete, nauke i inovacija i Ministarstva energetike i rudarstva,  u cilju obezbjeđenja neophodne sinergije inovacija, industrijske politike i energetske politike sa prioritetima Strategije pametne specijalizacije. 
Programom je uspostavljen finansijski mehanizam za uvođenje inovativnih rješenja i novih tehnologija koje će dovesti do poboljšanja energetske efikasnosti i povećanja upotrebe dostupnih izvora obnovljive energije od strane preduzeća. 
Program je koncipiran kao dodjela bespovratne podrške (grantova) u iznosu do 80% vrijednosti projekta, dok preostali dio finansiranja  obezbjeđuje korisnik podrške.
Sredstva opredijeljena Programom koriste se za realizaciju projekata koje uključuju sljedeće aktivnosti:
1. Nabavku i ugradnju opreme kojom se doprinosi unapređenju energetske efikasnosti i/ili korišćenju obnovljivih/čistih izvora energije;
1. Implementaciju pametnih/digitalnih rješenja sa ciljem efikasnijeg korišćenja energije kroz unaprijeđeno upravljanje radom mašina u procesu proizvodnje odnosno radom tehničkih sistema  i
1. Odgovarajuće jačanje kapaciteta stručnih lica u dijelu upravljanja energijom i optimizacijom potrošnje energije i/ili uvođenje standarda za upravljanje energijom EN ISO 50001.
Korisnici Programa su izabrani na osnovu Javnog poziva koji je raspisao  Fond za inovacije Crne Gore u oktobru 2024. godine. U okviru Programa za podsticanje inovacija u funkciji energetske efikasnosti u industriji za 2024. godinu, 14 projekata privrednih subjekata iz sektora prerađivačke industrije odobreno je za finansiranje u vrijednosti od 2.202.070,79€, sa kojima je Fond za inovacije Crne Gore potpisao Ugovore o sufinansiranju u  julu 2025. godine. Ukupna vrijednost odobrenih projekata za finansiranje iznosi 3.003.094,26 €, uključujući i sopstveno učešće podnosilaca prijava. 
Shodno Programu i Smjernicama za implementaciju i monitoring realizacije projekata, za potrebe monitoringa realizacije projekta, Fond za inovacije će angažovati jedno ili više stručnih lica[footnoteRef:1] za provjeru na licu mjesta nakon isteka perioda predviđenog za implementaciju projekata. [1:  U nastavku će stručno lice biti navedeno u jednini iako Fond može angažovati više stručnih lica po ovom Javnom Pozivu.] 

Svrha angažovanja stručnog lica za monitoring implementacije projekta je da na osnovu Završnog izvještaja i ostale projektne dokumentacije i provjere na licu mjesta, napravi ocjenu projekta koja bi uključivala:
· ocjenu postignutih rezultata;
· poređenje planiranih aktivnosti i postignutih ciljeva;
· stručno mišljenje i ocjenu o uspješnosti realizacije projekta  s obzirom na postignute rezultate;
· davanje preporuka i smjernica za dalja unapređenja.

Cilj angažovanja stručnog lica za monitoring implementacije projekta je i dobijanje ocjene i mišljenja o projektu koje će Fondu za inovacije omogućiti ocjenu uspješnosti projekta, a korisnicima ukazati na moguća dalja unapređenja.
2. OPIS POSLA
[bookmark: _Hlk134389586]Zadatak stručnog lica za monitoring implementacije Programa za podsticanje inovacija u funkciji energetske efikasnosti u industriji za 2024. godinu je, utvrđivanje stepena realizacije pojedinačnih projekata i postignutih efekata u pogledu unapređenja energetske efikasnosti i/ili korišćenja obnovljivih izvora energije u određenom preduzeću.
Spisak preduzeća odnosno projekti koji su predmet monitoringa biće određeni od strane Fonda za inovacije Crne Gore. Dinamika sprovođenja monitoringa projekata u okviru Programa za podsticanje inovacija u funkciji energetske efikasnosti u industriji za 2024. godinu biće definisana u skladu sa dinamikom završetka realizacije pojedinačnih projekata.
Prilikom sprovođenja monitoringa implementacije Programa za podsticanje inovacija u funkciji energetske efikasnosti u industriji za 2024. godinu, stručno lice za monitoring implementacije je u obavezi da uzme u obzir sljedeću dokumentaciju:
· Program za podsticanje inovacija u funkciji energetske efikasnosti u industriji za 2024.  godinu,
· Kompletne projektne prijave za projekte koji su predmet monitoringa,
· Ugovore o grantu potpisane sa Fondom za inovacije za projekte koji su predmet monitoringa,
· Tehničku specifikaciju za nabavku opreme/izvođenje radova koji su finansirani u okviru Programa,
· Tehničku dokumentaciju opreme/digitalnih rešenja čija ugradnja je podržana u okviru Programa,
· Izvještaj.
Stručno lice za monitoring implementacije, za svaki od pojedinačnih projekata sačinjava Izvještaj o monitoringu koji naročito sadrži:
· Opis projekta;
· Pregled realizovanih mjera za unapređenje energetske efikasnosti/korišćenje obnovljivih izvora energije u okviru projekta;
· Ocjenu postignutih rezultata;
· Stručno mišljenje i ocjenu o uspješnosti realizacije projekta.
Detaljan sadržaj Izvještaja o monitoringu dat je u Prilogu 1. Pregled realizovanih aktivnosti u okviru projekta treba da obuhvati sve tri komponente Programa (XII Prihvatljive aktivnosti projekta). Izvještaj pored opisnog dijela treba da sadrži i prateću foto i drugu dokumentaciju kojom se dokazuje realizacija pojedinačnih aktivnosti u okviru projekta. 
[bookmark: _Hlk204346862]Stručno lice za monitoring je u obavezi da, nakon uvida u dokumentaciju za pojedinačne projekte, pripremi predlog checkliste za prikupljanje podataka o realizovanim aktivnostima i provjeru funkcionalnosti opreme, koja će se koristiti prilikom sprovođenja monitoringa. Popunjene checkliste se uz Izvještaj o monitoringu realizacije pojedinačnih projekata dostavljaju Fondu za inovacije.
3. VREMENSKI OKVIR
Planirano vrijeme trajanja monitoringa pojedinačnih projekata je 20 dana.
4. REZULTATI
Od stručnog lica za monitoring implementacije Programa se očekuje da isporuči:
· Popunjene Checkliste za monitoring realizacije pojedinačnih projekata;
· Izvještaje o monitoringu realizacije pojedinačnih projekata, sa pratećom fotodokumentacijom.

5. ZAHTJEVI ZA TEHNIČKOG KONSULTANTA
Stručno lice mora da ispuni sljedeće uslove:
· Nivo obrazovanja najmanje VII1 nivo kvalifikacije obrazovanja iz oblasti tehničko-tehnoloških nauka ili odgovarajući nivo međunarodnog obrazovanja;
· Najmanje 3 godine iskustva u izradi analiza/studija/procjena u području koje je relevantno za program - energetska efikasnost, izgradnja objekata, upravljanje/održavanje industrijskih ili energetskih  postrojenja, naučno-istraživački rad u oblasti energetike i energetske efikasnosti;
i najmanje jedan od sljedećih uslova:
· Akademsko zvanje doktor nauka,
· Najmanje 3 godine iskustva u radu na rukovodećoj poziciji u poslovnom sektoru, 
· Iskustvo u vođenju najmanje jednog istraživačko-inovacionog projekta.
Pored toga stručno lice treba da dokaže specifično iskustvo na izradi analiza/izvještaja/sprovođenja monitoringa za projekte u oblasti energetske efikasnosti i korišćenja obnovljivih izvora energije u posljednjih 5 godina.
SUKOB INTERESA: Stručna lica koja su bila angažovana kao tehnički konsultanti za izradu Studije izvodljivosti za projekat u okviru Javnog poziva za podsticanje inovacija u funkciji energetske efikasnosti u industriji za 2024. godinu, ne mogu biti angažovana za potrebe monitoringa tog istog projekta.
Za potrebe ocjene ispunjenosti propisanih uslova i relevantnog iskustva, tehnički konsultanti dostavljaju radne biografije sa referencama.

6. Uslovi plaćanja
Plaćanje za angažman stručnog lica iznosi 500,00 eura po jednom realizovanom izvještaju. Plaćanje se vrši po dostavljanju izvještaja Fondu. 
7. Način podnošenja prijave
Zainteresovani kandidati treba da dostave biografiju i motivaciono pismo najkasnije do 05. oktobra 2026. godine na adresu efikasnost@fondzainovacije.me sa naslovom mejla: “Iskazivanje interesovanja – Ekspert za monitoring EE”.




PRILOG 1: SADRŽAJ IZVJEŠTAJA O MONITORINGU REALIZACIJE PROJEKTA 
1. OPIS PROJEKTA 
1. 
1.1. Podaci o preduzeću 
1.2. Opis lokacije i funkcije objekta
1.3. Opis realizovanih aktivnosti u okviru projekta
1.4. Raspoloživa tehnička dokumentacija korišćena za izradu Izvještaja
2. PREGLED REALIZOVANIH MJERA ZA UNAPREĐENJE ENERGETSKE EFIKASNOSTI/KORIŠĆENJE OBNOVLJIVIH IZVORA ENERGIJE
2. 
2.1. Pregled mjera koje se odnose na nabavku opreme
2.2. Pregled mjera na implementaciji pametnih/digitalnih rješenja
2.3. Pregled mjera za jačanje kapaciteta stručnih lica u dijelu upravljanja energijom i optimizacijom potrošnje energije i/ili uvođenje standarda za upravljanje energijom 
3. OCJENA POSTIGNUTIH REZULTATA
3. 
3.1. Komparativna analiza planiranih i realizovanih aktivnosti;
3.2. Ocjena funkcionalnosti opreme/digitalnih rešenja čija nabavka i ugradnja je podržana u okviru Programa
3.3. Ocjena postignutih efekata i ostvarenja indikatora iz Programa odnosno iz Kompletne projektne prijave;
3.4. Uočena odstupanja u odnosu na opremu/radove podržane u okviru Programa sa obrazloženjem zbog čega su ista nastala;
4. ZAKLJUČCI
4. 
4.1. Stručno mišljenje i ocjenu o uspješnosti realizacije projekta;
4.2. Preporuke i smjernice za dalja unapređenja.


